אנדרטת השואה (מילווקי)

אנדרטת השואה (באנגלית: Holocaust Memorial) היא יצירת אמנות ציבורית מסוג פסל סביבתי מאת האמנית האמריקאית קלייר ליברמן, הממוקמת במדשאת המוזיאון היהודי של מילווקי סמוך למרכז העיר מילווקי, במדינת ויסקונסין שבארצות הברית. האנדרטה ממוקמת ברחוב נורת' פרוספקט 1360. ממדי היצירה הם 3 × 7 × 6 מטר. החומרים שבהם נעשה שימוש הם פלדת קורטן, גרניט שחור ולבנים. האנדרטה נוצרה בשנת 1983. תיאור אנדרטת השואה היא פסל היוצר חלל מעגלי שממדיו 3 × 7 × 6 מטר. הרצפה מרוצפת בלבנים ומוקפת במושבים העשויים מסלעי גרניט היוצרים מעגל. בכניסה מוצבים 22 לוחות פלדה טרפזיים, אחד־עשר מכל צד. על כל טרפז מופיע שמו של מחנה ריכוז מפלדה, הנראה מתוך המעגל. בצדו הנגדי של הפתח ניצב עמוד גרניט בעל פס צהוב. על האנדרטה מופיעה הכתובת: ”לזכר ששת מיליוני הקדושים היהודים שנספו בשואה ובהוקרה לאומץ ולרוח של הניצולים”. מידע היסטורי המבקרים נכנסים אל האנדרטה הסגורה בין לוחות פלדה המעוררים אסוציאציה של דפי ספר. על כל אחד מהם מופיע שמו של מחנה ריכוז. עם השנים התיישנה המתכת, דבר שהעניק ללוחות מראה המזכיר כתמי דמעות. בתוך האנדרטה משולבים אדני רכבת המזכירים את הרכבות שהובילו יהודים למחנות הריכוז. במרכז האנדרטה ניצב אובליסק גרניט המסמל את הארובות ששימשו במשרפות. עליו חקוקה המילה "זכור". האנדרטה פתוחה אך גם מוגנת, ובכך יוצרת מרחב עצמאי משלה. בני הקהילה היהודית, ובהם מהגרים שאיבדו קרובי משפחה בשואה, נאספים באנדרטה בימי זיכרון. היסטוריית מיקום אנדרטת השואה ממוקמת במוזיאון היהודי של מילווקי ומומנה בידי הפדרציה היהודית של מילווקי. האמנית קלייר ליברמן גדלה במילווקי שבוויסקונסין. היא למדה בבית הספר התיכון וייטפיש ביי ובבית הספר העצמאי של מילווקי. ליברמן למדה אמנות בבית הספר של מוזיאון בוסטון וסיימה את לימודיה בשנת 1976. לאחר מכן עברה לקארארה, איטליה, כדי ללמוד סיתות באבן. היא פעלה בעיר ניו יורק בין השנים 1985–1993 ולאחר מכן הצטרפה לסגל אוניברסיטת שיקגו. עבודותיה של ליברמן הן מופשטות אך בעלות כוונה פיגורטיבית. פסליה מתאפיינים בניגודים מעניינים של צורות ומרקמים, והיא מציגה בקביעות בגלריות מרכזיות ועבודותיה נסקרות בכתבי עת אמנותיים מרכזיים. קישורים חיצוניים האנדרטה כפי שהיא נראית ב- Google Street View - A האנדרטה כפי שהיא נראית ב- Google Street View - B הערות שוליים